Laco Wakatipu

O laco Wakatipu (en anglés Lake Wakatipu)  ye un laco situau en a Isla d'o Sud de Nueva Zelanda. Se troba en a esquina sudoccidental d'a rechión d'Otago, amán d'a muga con Southland. O nombre Wakatipu viene d'a parola maorí orichinal Whakatipu wai-māori. 

Con una longaria de 80 km ye o laco mas luengo de Nueva Zelanda, y, con una superficie de 291 km², o tercero mas gran. O laco ye tamién prou fundo, con una fondaria meyana de 380 m. Se troba situau a una altaria de 310 m sobre o livel d'a mar, amán de l'extremo sud d'os Alpes d'o Sud. A suya topografía cheneral ye a d'una forma de "N" invertida u "garra de can". O río Dart ye afluent suyo por o norte, dimpués o laco s'endreza enta o sud 30 km antis de chirar abruptament enta l'este. Dimpués de 20 km, torna a chirar bruscament enta o sud, plegando en o suyo extremo en atros 30 km, amán de Kingston.

O laco desagua en o río Kawarau, que proviene d'o laco Frankton Arm, a 8 km a l'este de Queenstown. Dica fa alto u baixo 18.000 anyos o río Mataura tamién yera un desagüe d'o laco Wakatipu. O Kingston Flyer, un antigo tren de vapor, recorre parti de l'antiga compleganza d'o río, hue bloqueyada por una morrena glaciar .  Queenstown ye en o canto septentrional d'o laco, amán de l'extremo oriental d'a suya sección intermeya. Bi ha un seiche con un periodo de 26,7 minutos que fa puyar o livel de l'augua en a badía de Queenstown bels 200 mm.

O laco Wakatipu ye conoixiu por a suya polideza, en estar rodiau de monts. The Remarkables, ye una sierra que se troba en a parti sud d'o laco. Ye un puesto popular ta a practica de turismo d'aventura, esquí, paracaidismo y puenting entre atras actividaz.

 Referencias

 Vinclos externos 

Categoría:Lacos de Nueva Zelanda